Melodi Grand Prix 1980 var den 20. utgaven av Melodi Grand Prix, Norges nasjonale uttaking til Eurovision Song Contest. NRK inviterte ti komponister til å sende inn sine bidrag til finalen 22. mars 1980. Vinneren ble «Sámiid ædnan», framført av Sverre Kjelsberg og Mattis Hætta. Låten er komponert av Kjelsberg, med tekst av Ragnar Olsen. I den internasjonale finalen i Haag ble sangen nummer 16 av 19 med 15 poeng.